Държавен вестник, бр. 2, 2012 г., стр. 35

БРОЙ  2	
Д Ъ Р Ж А В Е Н  В Е С Т Н И К 	
СТР.  35  
(2) Обяснителната записка съдържа:
1. обща оценка на здравословното състояние 
на горите (съхнене в различните видове гори, 
основни причинители, оценка на обезлиства­
нията по степени и данни за други повреди);
2. информация за получените сигнални 
листове за проведени наблюдения;
3. данни за проведените лесопатологични 
обследвания (площи, стационарни обекти, 
лепливи пояси и ловни дървета, феромонови 
уловки, фотоеклектори и анализи на пробни 
материали);
4. данни за налични неизразходвани пре­
парати;
5. заключение за проведените лесозащитни 
мероприятия.
(3) Отчетът съдържа данни за:
1. проведената авиобиологична борба;
2. проведената авиохимична борба;
3. наземната химична борба;
4. механичната борба;
5. мероприятията за борба с дивеча;
6. санитарните сечи;
7. ефекта на проведената борба;
8. обезлистване на насажденията от листо­
гризещи вредители през пролетта (приложение 
№ 21);
9. разходите за проведените лесозащитни 
мероприятия;
10. появата на естествени епизоотии по 
степен и площ;
11. употребените продукти за растителна 
защита (ПРЗ) по вид и количество.
ДОПЪЛНИТЕЛНА РАЗПОРЕДБА
§ 1. По смисъла на тази наредба:
1. „Абиотични увреждания“ са видими 
изменения на тъкани и органи, причинени от 
елементи на неживата природа (вятър, сняг, 
ниски и високи температури и др.).
2. „Абсолютна заселеност“ е количеството 
на здравите индивиди от вредителя средно на 
един квадратен метър от почвената повърхност, 
на едно дърво, клон или линеен метър от него.
3. „Активно вещество (= активен ингре­
диент)“ е химическа субстанция, която влиза 
в състава на пестицидите, оказва токсично 
действие на вредните организми и влияе върху 
развитието на растенията.
4. „Алергенти“ са вещества, предизвикващи 
раздразнителни реакции при хората.
5. „Антропогенни фактори“ са онези фак­
тори на околната среда, чиято същност, ин­
тензитет, сила и повторяемост се определят от 
човешката дейност и се явяват пряк и косвен 
резултат от нея.
6. „Биотични увреждания“ са видими из­
менения на тъкани и органи, причинени от 
живи организми.
7. „Вредители“ в лесозащитата са насекоми 
и други животински видове, причиняващи 
стопански или екологично значими наруше­
ния в горите.
8. „Вторично огнище“ е концентрирана поя­
ва на вредителя или болестта около източника 
на първичното разпространение (инфекция).
9. „Дезинсекция“ е унищожаване на вредни 
насекоми.
10. „Диапауза“ е състояние на дълбок и 
продължителен физиологичен покой в резултат 
на адаптация на организмите към сезонната 
периодичност на абиотичните фактори.
11. „Ентомофаги“ са организми, използващи 
за храна насекоми или части от тялото им.
12. „Екосистема“ е съвкупност от живи 
организми и окръжаващата ги нежива среда, 
обединени в единно функционално цяло чрез 
причинно-следствени връзки на въздействие 
между отделните компоненти.
13. „Епизоотия“ е масово развитие на 
инфекциозно заболяване по животни върху 
определена територия.
14. „Епифитотия“ е масово развитие на 
инфекциозно заболяване, което обхваща 
представителите на даден вид растение върху 
определена територия.
15. „Ефективност на растителната защита“ 
е резултатът от прилагането на растително­
защитните мероприятия.
16. „Защита на горските територии“ е 
комплекс от мероприятия за екологичен и 
лесопатологичен мониторинг на горските 
екосистеми, средства, методи и технологии за 
предотвратяване и намаляване на повредите в 
горите, причинявани от вредни организми, аби­
отични фактори и антропогенно въздействие.
17. „Имагиниране (= летеж)“ е появата на 
възрастно насекомо след постембрионалното 
му развитие.
18. „Инвазивен вид“ е бързо разпростра­
няващ се вид, заемащ обширни територии, 
измествайки другите видове.
19. „Каламитет“ е масова поява на насе­
комни вредители, свързана с нанасянето на 
значителни повреди.
20. „Карантина“ е дейност, осигуряваща 
фитосанитарен контрол с оглед предотвратя­
ване проникването или изнасянето на нови 
видове вредни организми от една страна в 
друга (външна карантина) и ограничаване 
разпространението или пренасянето на вредни 
организми от един район в друг (вътрешна 
карантина).
21. „Лесозащитно мероприятие“ е наблю­
дение, лесопатологично обследване и мерки 
за предотвратяване разпространението и на­
маляване на загубите от вредители, болести 
и други повреди в горите.
22. „Мониторинг“ е система за наблюдение, 
оценка и контрол върху развитието на опре­
делени обекти, явления и др. с оглед вземане 
на управленски решения.